ಇತರ ಮೋಟಾರ್ ಕ್ರೀಡೆಗಳಲ್ಲಿರುವಂತೆಯೇ, ಕಾರ್ಟ್ ರೇಸಿಂಗ್ ನಲ್ಲೂ ಹಲವಾರು ಮಾಹಿತಿ ಸಂಚಯನ ವ್ಯವಸ್ಥೆಗಳನ್ನು ಅಭಿವೃದ್ಧಿಗೊಳಿಸಲಾಗಿದೆ. ಈ ವ್ಯವಸ್ಥೆಗಳು ಚಾಲಕನು ಸ್ಟೀರಿಂಗ್ ಚಕ್ರದ ಮೇಲೆ ಅಳವಡಿಸಿದ ಒಂದು ಪ್ರದರ್ಶನದೆರೆಯಲ್ಲಿ ನಿಮಿಷಕ್ಕೆ ಸಂಭವಿಸುವ ಆವರ್ತನ (RPM), ಪ್ರತಿ ಸುತ್ತು ಬರಲು ಹಿಡಿಯುವ ಸಮಯ (ಅದರಲ್ಲೂ ಪ್ರತಿ ವಿಭಾಗಗಳನ್ನು ಕ್ರಮಿಸಲು ಹಿಡಿದ ಸಮಯ), ಸುತ್ತುಗಳ ಸಂಖ್ಯೆ, ಅತ್ಯುತ್ತಮ ಸುತ್ತು, ತಂಪಾಗಿಸುವ ವ್ಯವಸ್ಥೆಯ ತಾಪಮಾನ, ಹಾಗೂ ಕೆಲವೊಮ್ಮೆ ವೇಗ ಅಥವಾ ಶಿಫ್ಟರ್ ಕಾರ್ಟ್ ಗಳಲ್ಲಿ ಗೇರ್ ಗಳನ್ನೂ ಸಹ ವೀಕ್ಷಿಸಿ ನಿಯಂತ್ರಿಸಬಹುದು.

ಅವುಗಳಲ್ಲಿನ ಕೆಲವು ವ್ಯವಸ್ಥೆಗಳಲ್ಲಿ ಸುತ್ತುಗಳ ಮಾಹಿತಿಗಳನ್ನು ಸೆನ್ಸರ್ ಗಳ ಸಹಾಯದಿಂದ ದಾಖಲಿಸಬಹುದಾಗಿದ್ದು, ಇಡೀ ಅವಧಿಯ ಓಟವನ್ನು ಮತ್ತೆ ನೋಡಬಹುದಾಗಿರುತ್ತದಲ್ಲದೆ ತಮ್ಮ ಮಾಹಿತಿ ವಿಶ್ಲೇಷಣಾ ಸಾಫ್ಟ್ ವೇರ್ ಹೊಂದಿರುವ ವೈಯಕ್ತಿಕ ಕಂಪ್ಯೂಟರ್ ಗಳಿಗೆ ಡೌನ್ ಲೋಡ್ ಸಹ ಮಾಡಿಕೊಳ್ಳಬಹುದು. ಆಧುನಿಕ ಉತ್ತಮಗೊಳಿಸಿದ ವ್ಯವಸ್ಥೆಗಳಲ್ಲಿ ಇನ್ನೂ ಹೆಚ್ಚಿನ ಮಾಹಿತಿಗಳಿಗೆ ಅವಕಾಶವಿದ್ದು, ಪಾರ್ಶ್ವದ ಮತ್ತು ನೇರದಾರಿಯಲ್ಲಿನ ವೇಗವರ್ಧನೆ (ಅಥವಾ G-ರಭಸ), ವೇಗನಿಯಂತ್ರಕದ ಸ್ಥಾನ, ಸ್ಟೀರಿಂಗ್ ಚಕ್ರದ ಸ್ಥಾನ, ಬ್ರೇಕ್ ನ ಒತ್ತಡ, ಇತ್ಯಾದಿಗಳನ್ನು ತಿಳಿದುಕೊಳ್ಳಬಹುದಾಗಿದೆ.

ಅಂತಾರಾಷ್ಟ್ರೀಯ
ಮಾಹಿತಿ ಹೊಂದುವಿಕೆ
ವೇಗಪಥ
ರೇಸಿಂಗ್ ವರ್ಗಗಳು